**ТАНИЛЦУУЛГА**

“Мөнгөн тусламжийн хэмжээг шинэчлэн тогтоох тухай” УИХ-ын тогтоолын төслийн тухай

Одоогоос 60 жилийн өмнө буюу 1957 онд “Олон хүүхэд төрүүлж, өсгөн хүмүүжүүлсэн эхчүүдийг одонгоор шагнах, улсын тэтгэврийг нэмэгдүүлэх тухай" хууль гарч Эхийн алдар 1-р зэргийн одон, Эхийн алдар 2-р зэргийн одонг анх бий болгосон байна. Энэ хуулийн дагуу 8 ба түүнээс дээш хүүхэд төрүүлэн өсгөсөн эхэд Эхийн алдар 1-р зэргийн одон, 5-8 хүртэл хүүхэд төрүүлсэн эхэд Эхийн алдар 2-р зэргийн одонг, шагнал /100-200 төгрөг/-ын хамт олгож байхаар тогтоож, жил бүр олон хүүхэдтэй /0-18 насны/өрхөд тэтгэмж олгодог байсан.

2010 онд УИХ-аар батлагдан, 2011 оноос хэрэгжсэн Олон хүүхэд төрүүлж өсгөсөн эхийг урамшуулах тухай хуулиар одон авах болзолд тусгагдсан хүүхдийн тоо, шалгуурыг багасгаж 6 ба түүнээс дээш хүүхэд төрүүлсэн эхэд Эхийн алдар нэгдүгээр зэргийн одон, 4 ба түүнээс дээш хүүхэд төрүүлсэн эхэд Эхийн алдар хоёрдугаар зэргийн одонг олгох болсон.

Мөнгөн тусламжийн хэмжээ 50000, 100000 төгрөг байсныг Улсын Их Хурлын 2010 оны 54 дүгээр тогтоолоор жилд нэг удаа 200.0 мянга болон 100.0 мянган төгрөг болгож тус тус нэмэгдүүлсэн байна.

 2023 оны нийгмийн халамжийн сангийн тайлангаар **252.7 мянган эх** хамрагдаж **31.5** тэрбум төгрөг зарцуулж байна.

Одонгийн мөнгөн тусламжийг хэмжээг 2010 оноос хойш нэмэгдүүлээгүй тул уг мөнгөн тусламжийн хэмжээг нэмэгдүүлэх талаарх өргөдөл, хүсэлтийг Ерөнхийлөгчийн Тамгын газарт ирсээр байна.

Иймд Монгол Улсын төсвийн нөхцөл боломжтой уялдуулан мөнгөн тусламжийн хэмжээг 2 дахин нэмэгдүүлэх Улсын Их Хурлын тогтоолын төслийг боловсрууллаа. Мөнгөн тусламжийн хэмжээг 2 дахин нэмэгдүүлэхэд жилд 6.2 тэрбум төгрөг нэмж шаардагдах юм.

----000----